Echipa italiană Torino a terminat la egalitate sâmbătă seara, scor 0-0, cu formaţia AC Fiorentina, într-un meci al etapei a 27-a din Serie A, informează news.ro.
Torinezii au avut un gol al lui Zapata anulat de VAR, în minutul 40, pentru un fault în atac comis de columbian asupra portarului Vanja Milinkovic-Savic. Intrat în minutul 9, în locul accidentatului Ilic, Samuele Ricci a fost eliminat în al şaptelea minut al prelungirilor primei reprize, lăsând gazdele în zece oameni.
Fiorentina nu a profitat şi meciul s-a terminat la egalitate, 0-0.
AC Fiorentina ocupă locul 7 în clasament, cu 42 de puncte, în timp ce Torino este pe 10, cu 37 de puncte.